Þingræður haldnar á Alþingi Íslendinga

Frsm. meiri hl. (Jón Pálmason) : Herra forseti. Þetta frv., sem hér liggur fyrir, hefur gengið í gegnum Ed. og kemur nú frá landbn. Nd. N. hefur ekki orðið sammála. Við 3 nm. viljum samþykkja frv. óbreytt, en 2. nm. ekki. - Hér er farið fram á að afnema þær kvaðir á eignarrétti jarðeigna, sem felast í 30. og 47. gr. byggingar- og landnámssjóðsl., í tilefni af styrkveitingum og lánum til bygginga og nýbýlamyndunar. Deilan um þetta má1 hefur verið bendluð við 17. gr. jarðræktarl. Við, sem höfum verið andvígir þeirri gr., hyggjum, að þessar gr. í þessu frv. ættu einnig að falla niður, og ætti að geta orðið samkomulag við þá menn, sem vildu afnema 17. gr. jarðræktarl. - Ég sé svo ekki ástæðu til að ræða þetta frekar. Ég vænti þess, að hv. þm. hafi gert sér ljóst frv. og hvort þeir eru með eða móti.



Ég hef leyft mér að bera hér fram brtt. við 7. gr. frv. þess, er hér liggur fyrir. Mér sýnist nú, að allmjög sé horfið frá því, er raforkulagafrv. var hér á ferðinni, að höfuðorkustöðvarnar skyldu vera reistar af ríkinu, en nú er til þess ætlazt, að Reykjavík hálfvirki Sogið, og þegar lengra er komið, gerist ríkið meðeigandi og haldi svo virkjuninni áfram. En þó segir svo í 7. gr. frv., með leyfi hæstv. forseta: „Þegar auka þarf virkjun fram yfir það, að Sogið sé virkjað til hálfs,“ - enda er þá miðað við 86000 kw. orku í Soginu fullvirkjuðu, „skal ríkisstj. framkvæma aukninguna og gerast meðeigandi að Sogsvirkjuninni, nema samkomulag verði við Reykjavíkurbæ um aðra tilhögun.“ 1. tölul. í brtt. minni er að fella niður orðin „nema samkomulag verði um aðra tilhögun. Ef ríkið á á annað borð að virkja, virðist tími til kominn, að það gerist nú þátttakandi í þessari virkjun. Ég legg því til, að þessi orð falli niður. Og ég vænti þeirrar sanngirni af Reykjavíkurbúum, að þeir gefi þetta eftir og hafi þetta ekki sem gróðafyrirtæki. Og ekki býst ég heldur við, að þeir vilji gera þetta á kostnað annarra landsmanna. Þá eru brtt. við sömu gr. undir 2. og 3. tölul., og vildi ég biðja hæstv. forseta að bera þá báða upp í einu lagi. Ég get ekki séð neitt á móti því að gera það, sem þessar brtt. fela í sér. Ef ríkinu er það nokkur alvara að greiða fyrir þessu, þá verður það að hafa þarna hönd í bagga, enda hafa okkar helztu kunnáttumenn á þessu sviði hingað til talið bezt, að ríkið hefði þessar framkvæmdir með höndum, og þannig er þetta með ýmsum helztu menningarþjóðum nágrannalandanna. Ég ætla svo ekki að fjölyrða meira um þetta.

Frsm. (Sigurður Thoroddsen) : Herra forseti. Ég vildi aðeins fara þess á leit, að umr. yrði frestað, svo að okkur gæfist tími til þess að athuga brtt.

Samgmrh. (Emil Jónsson) : Herra forseti. Ég vil aðeins taka undir tilmæli hv. 11. landsk. þm. um að fresta umr., svo að tækifæri gefist til þess að athuga brtt. hv. 1. þm. Árn. Ég tel brtt. vel koma til álita. Í 7. gr. frv. er gert ráð fyrir, að ríkið takist á hendur framhaldsvirkjum á Soginu, þegar hún er hálfnuð, nema samkomulag verði um aðra tilhögun við Reykjavíkurbæ. Ég tel enga ástæðu til þess að útiloka þennan möguleika, en teldi til bóta, að sá möguleiki væri fyrir hendi, að ríkið gæti gengið inn í virkjunina á fyrra stigi en um getur í frv. En ég vil ekki heldur útiloka, að Reykjavík geti haldið virkjuninni áfram.